Derek Hinkey

Derek Hinkey é un actor e modelo shoshone, e antigo boxeador profesional. É membro da reserva india paiute e shoshone de Fort McDermitt.

 Traxectoria 
Criado en Reno, Nevada, traballou como bombeiro para a Oficina de Administración de Terras antes de converterse en profesional do boxeo.

 Boxeo 
Como boxeador afeccionado, foi campión de Nevada na categoría de 165 libras durante cinco anos consecutivos e tamén tres veces campión rexional.

É un exboxeador profesional. Loitou na división supermediana e rexistrou nove vitorias en 12 combates profesionais. Fixo o seu debut profesional en South Lake Tahoe, California en 2007 cun KO no primeiro asalto sobre Patrick Sierra. Gañou por KO contra os seus seguintes tres opoñentes antes de sufrir a súa primeira derrota en febreiro de 2008.

 Actuación 
En xaneiro de 2023, uniuse ao elenco da serie histórica de Netflix American Primeval. Na serie, interpreta a Red Feather, o líder do Clan do Lobo, un grupo renegado de guerreiros shoshone. 

Anteriormente tivo papeis secundarios en Walker: Independence e en Horizon: An American Saga – Chapter 1 de Kevin Costner. Tivo un papel nunha serie de televisión do oeste Django. En 2024, uniuse ao elenco da terceira tempada da serie de AMC+ Dark Winds.

 Vida persoal 
Orixinario do estado de Nevada, viviu en Las Vegas e traballou como modelo. Ten ascendencia nativa americana.

 Filmografía 
 Ano Título Papel Notas 2022 Walker: Independence Xinete apache 1 episodio 2023 Django Comanche con chaqueta de infantaría 2023 Americana Hank Spears 2024 Horizon: An American Saga – Chapter 1 Papago scout  2025 American Primeval Red Feather 6 episodios 2025 Dark Winds Shorty Bowlegs Terceira tempada

 Notas 

Categoría:Pobo shoshone
Categoría:Actores nativos americanos
Categoría:Modelos masculinos dos Estados Unidos de América
Categoría:Boxeadores dos Estados Unidos de América